Source: https://octavpelin.wordpress.com/2017/04/06/
Timestamp: 2017-10-17 02:05:44+00:00

Document:
06 | Aprilie | 2017 | Octavpelin's Weblog
CU PRIVIRE LA LEGEA SALARIZARII UNITARE.ANTIROMANUL SI SLUGA OCULTEI FINANCIARE -MONDIALE,NAZISTUL KLAUS WERNER JOHANNIS PUS LA ZID DE MINISTRUL MUNCII LIA OLGUTA VASILESCU:”VA FI RETRIMISA CA ASA „VREA MUSCHII SAI” SPRE REEXAMINARE PARLAMENTULUI!
Ministrul Muncii, Lia Olguța Vasilescu, l-a pus la zid pe președintele României, Klaus Iohannis.
În direct la România TV, Vasilescu a afirmat că dorește ca Legea salarizării unitare să ajungă cât mai repede la șeful statului, pentru că este de părere că va fi întârziată.
Ministrul Muncii, Lia Olguţa Vasilescu iese la atac. Ţinta fostului primar al Craiovei este preşedintele Klaus Iohannis. Olguţa spune că vrea ca legea salarizării să fie adoptată cât mai repede pentru că, e convinsă, că aceasta va fi blocată de şeful statului. Ministrul a avut un mesaj şi pentru şeful PSD şi al Camerei Deputaţilor, Liviu Dragnea.
„Mi-am luat o marjă de siguranţă. Să fie dezbătută cât mai repede. Suntem pregătiţi să o transmitem cât mai repede preşedintelui. Nu că sunt îngrijorată de felul meu, cum a spus Liviu Dragnea, dar am dubii că nu se va face vizibil. Am văzut ce s-a întâmplat cu bugetul care a fost întârziat cât s-a putut de mult.”, a spus Olguţa la România TV, la emisiunea Andreei Creţulescu.
SALARIZAREA UNITARA ASUMATA POLITIC SI SEMNATA DE LIDERII MAJORITATII PARLAMENTARE PSD+ALDE!
Liderii PSD se reunesc joi, la ora 11.00, la Sinaia, în cadrul Comitetului Executiv Naţional, iar ulterior va avea loc şedinţa coaliţiei de guvernare.
Principalul punct de pe ordinea de zi este Legea salarizării unitare care va fi semnată de liderul PSD, Liviu Dragnea, premierul Sorin Grindeanu şi copreşedintele ALDE, Călin Popescu Tăriceanu.
Va fi discutată, de asemenea, situaţia deputatului PSD Cătălin Rădulescu, căruia Dragnea îi va cere să se „autosuspende” din partid în urma afirmaţiilor pe care le-a făcut cu privire la protestatarii din Piaţa Victoriei.
Şi subiectul Victor Ponta ar urma să fie dezbătut în cadrul CEx, în condiţiile în care deputatul PSD a lansat o serie de atacuri la adresa lui Liviu Dragnea, care a precizat, la rândul său, că există persoane în partid care solicită excluderea fostului premier din rândul social-democraţilor.
Şi rezultatul evaluării făcute de ministrul Justiţiei cu privire la activitatea Laurei Codruţa Kovesi la şefia DNA şi a procurorului general, Augustin Lazăr va constitui un subiect de discuţie.
După Comitetul Executiv Naţional va avea loc, la ora 14.00, şedinţa coaliţiei la guvernare, copreşedintele ALDE Călin Popescu Tăriceanu fiind invitat la Sinaia pentru a semna, alături de Liviu Dragnea şi premierul Sorin Grindeanu legea salarizării unitare.
PROCURORULUI GENERAL AL ROMANIEI,AUGUSTIN LAZAR I SE FALFAIE DE DE LEGISLATIA CARE ESTE O INFLATIE DE PROIECTE!
Procurorul general al României a declarat, joi, înainte de şedinţa CSM, fiind întrebat de proiectul de lege privind conflictul de interese, că se analizează propunerile, fiind „o inflaţie de proiecte”.
„Infracţiunea de conflict de interese, incriminată în 2006, era nevoie de un asemenea text de lege. Analizăm propunerile. Sunt multe propuneri, e un fel de inflaţie de proiecte, nu ştim la care să ne referim. Vom expune un punct de vedere la momentul potrivit”, a spus Augustin Lazăr.
Deputaţii din Comisia juridică au adoptat, marţi, un proiect care modifică articolele 301 şi 308 din Codul Penal, înlocuind sintagma „Conflictul de interese” cu „Folosirea funcţiei pentru favorizarea unor persoane” şi eliminând trimiterea la articolul 301 din articolul 308.
LA SINAIA,GUVERNUL CARPIT GRINDEANU ,CRAPA DIN TOATE INCHEIETURILE!
Controversatul raport de evaluare prezentat timp de 40 de minute, în direct, la televiziunile naționale, de către ministrul Tudorel Toader, readuce în discuție problema raporturilor premierului Grindeanu cu PSD.
Dacă, inițial, cu toții am văzut în Grindeanu un alter ego al lui Liviu Dragnea, ulterior am început să ne punem serioase întrebări cu privire la apartenența sa reală la PSD. Astfel, pe 18 ianuarie 2017, când președintele Iohannis s-a autoinvitat la ședința Guvernului, premierul a fost exagerat de politicos și obedient, deși Constituția îi permitea să refuze prezența președintelui la o ședință obișnuită a Executivului.
Primul care defectează
Ulterior, deși a participat la fiecare dintre etapele premergătoare ale adoptării OUG 13/2017, a fost primul care a defectat, declarând cu inocență că a întrebat dacă există toate avizele și că cel care trebuia să își asume întreaga răspundere era doar ministrul Justiției, deși el lucrase cot la cot cu acesta la adoptarea actului normativ. Acest pas înapoi făcut de premier a lăsat în offside coaliția de la guvernare, creându-i un imens deficit de imagine, reparat cu greu de deciziile Curții Constituționale.
Un ministru „tehnocrat“ în ditamai Guvernul politic
Ideea unui ministru al Justiției tehnocrat i-a aparținut tot premierului Grindeanu, care a reușit să i-o impună lui Liviu Dragnea. Până aici, nimic rău, dată fiind criza de credibilitate a PSD, numai că alegerea ministrului a făcut-o tot Grindeanu, în persoana profesorului Tudor Toader, declarând că i-a fost sugerată de nimeni altul decât președintele Klaus Iohannis. În definitiv, poate că și președintele dorește o conlucrare fructuoasă cu coaliția de guvernământ. Din păcate, după numirea să, Tudorel Toader a tăiat orice canal de comunicare cu coaliția PSD – ALDE, declarând că nu poate să accepte să i se impună nimic, în timp ce premierul a afirmat public că îi acordă libertate totală. Libertate pentru ce? Pentru a stabili singur politica pe justiție a PSD – ALDE? Iată răspunsul la întrebarea repetată a unor analiști TV: „De ce este lăsat singur ministrul Justiției?“. Pentru că nu dorește să aibă în spate coaliția PSD – ALDE.
Ce s-a făcut Grindeanu că nu observă
În aceste condiții, reacția lui Grindeanu la raportul de evaluare al lui Tudorel Toader a fost, evident, una super soft. S-a făcut că nu observă că evaluarea nu este efectuată de procurori din Corpul de Control al ministrului, așa cum prevede legea, ci de ministrul însuși, ceea ce face din ea un act superficial, în ciuda unor eforturi stilistice disperate ale acestuia de a-i conferi o minimă credibilitate. Nu s-a luat în considerare stocul de dosare de la DNA, care așteaptă de mulți ani să le vină rândul și care fac din DNA o instituție părtinitoare, nu s-a discutat nimic în raport despre scandalurile repetate ale șefei acestei instituții, care i-au alterat grav reputația, și că fără o reputație neștirbită nu poate rămâne în fruntea eșalonului anticorupție. Nu s-a spus un cuvânt despre procurorul general, deși acesta făcea la rândul sau obiectul evaluării. Raportul a cuprins o serie de aprecieri negative ex cathedra, încheiate cu o halucinantă concluzie în sens contrar acestor aprecieri.
Demobilizare prin „libertate totală de apreciere“
Putea Tudorel Toader să încheie cu o altă concluzie, în ciuda faptului că la bilanțul Ministerului Public din 7 martie 2017 s-a alăturat corului de panegirice intonate de președinta ÎCCJ, președinta CSM și președintele României? Bineînțeles că da, dacă nu ar fi fost demobilizat de premier cu declarația privind libertatea totală de apreciere. Premierul este singura persoană care a citit raportul înainte de a deveni public, singura persoană consultată de ministrul Justiției. Nici de această dată premierul nu și-a asumat răspunderea pentru dubla culpă: privind alegerea persoanei ministrului și privind concluziile raportului.
Sugestia de la Cotroceni
Atmosfera s-a inflamat însă în cadrul PSD, unde corul nemulțumiților este din ce în ce mai mare și unde se vorbește că, de fapt, și numirea lui Grindeanu ca premier este tot rezultatul acceptării unei sugestii de la Cotroceni. La acest sfârșit de săptămână, conducerea PSD se va reuni la Sinaia pentru analiza ultimelor evenimente. Cred că Liviu Dragnea va avea înțelepciunea să lase și alte voci să se audă, căci libertatea de opinie este esența democrației, iar o democrație reală, și nu una de salon, este tot ce mai poate spera acest încercat popor.
DOCUMENTAR: Un ministru evaziv, cu premier susținător
Sorin Grindeanu nu este alter ego al lui Liviu Dragnea. Care mai este deci apartenența sa reală la PSD? Se observă deja cu ochiul liber că ministrul Justiției, Tudorel Toader, a tăiat orice canal de comunicare cu coaliția PSD – ALDE. Fapt remarcat chiar de parlamentarii coaliției. Se adaugă bâlbâielile din declarațiile lui Grindeanu despre OUG 13. Însă tot el a avut ideea unui ministru tehnocrat la Justiție. Controversele pe tema salarizării unitare sunt și ele de notorietate. După cum vom vedea, pe teme principale, raporturile premierului Grindeanu cu PSD au început serios să scârțâie. Să observăm cum și unde.
După protestele de stradă provocate de Ordonanța 13, Tudorel Toader era nominalizat pentru funcția de ministru al Justiției. Fost judecător la CCR și independent, el a fost votat în unanimitate de PSD. „Nu i se va solicita domnului Tudorel Toader să se înscrie în partid. Argumentele premierului sunt aceleaşi pe care şi eu le-aş fi avut în vedere, anume o statură profesională de necontestat, faptul că e un bun constituţionalist, un specialist în drept, membru în Comisia de la Veneţia“, declara Liviu Dragnea.
„Am considerat experienţa pe care domnul rector o are în acest domeniu, de aproape 10 ani la Curtea Constituțională, de membru în Comisia de la Veneția și rector al Universității din Iași, o personalitate care îndeplinea ce aveam drept criterii în a alege un titular la Justiție“, spunea și premierul Sorin Grindeanu.
„Tehnocratul“ de la Justiție
Înainte. După Decizia CCR 68/27.02.2017, Tudorel Toader anunța că va face o evaluare a activității procurorului general și a procurorului-şef al DNA.
Premierul Sorin Grindeanu: „Eu am încredere foarte mare în domnul ministru. Este cel care are o experienţă foarte mare în domeniul acesta, a fost 10 ani membru la Curtea Constituţională, este un om extrem de echilibrat, care în mod sigur va lua decizia corectă şi are din partea mea mână liberă în a face lucrurile să funcţioneze aşa cum trebuie în acest domeniu, sau să îndrepte ceea ce i se pare că nu funcţionează cum trebuie. Nu sunt specialist, nu e treaba mea să intru în acest sector“.
Șeful PSD, Liviu Dragnea „Eu îl voi sprijini indiferent de ceea ce va transmite, doar cu o singură condiţie: dacă abordarea lui va fi cinstită şi bine argumentată, indiferent ce propunere sau ce evaluare va prezenta publicului. Din partea mea va avea susţinere; şi din partea PSD. Aştept să văd cu ce evaluare iese. Nici nu am vrut să îi dau idei, cine ştie, să zică cineva că îi sugerez“.
După. Ulterior prezentării raportului, ministrul Justiției, Tudorel Toader, preciza: „Evaluând toţi factorii de constituţionalitate, de legalitate, de oportunitate, am apreciat că în acest moment nu este oportună declanşarea mecanismului instituţional de revocare a procurorului general al Parchetului de pe lângă Înalta Curte de Casaţie şi justiţie şi a procurorului-şef DNA. Ceea ce considerăm oportun în spiritul existenţei statului de drept este necesitatea instituirii unei atente monitorizări, a unei obligaţii de raportare a activităţii pe care o desfăşoară procurorii de la DNA, Parchetul de pe lângă ÎCCJ, DIICOT“.
El a recunoscut doar că „informările punctuale relevă derapaje instituţionale în sensul unei acţiuni cel puţin exagerate din partea DNA, derapaje care au produs reacţii negative în media şi la nivelul opiniei publice“.
Sorin Grindeanu a susținut concluziile ministrului: „Ca lupta anticorupţie să fie cu adevărat puternică în România, toate mecanismele trebuie să funcţioneze foarte bine, dar mecanismele nu stau şi nu sunt legate de persoane. DNA nu e reprezentată de dl Negulescu sau de dna Kovesi, ci este o instituţie care trebuie să funcţioneze dincolo de anumite persoane fizice“.
Reacția premierului, singurul care a văzut dinainte raportul, față de cei care contestă rezultatele acestuia, a fost fermă: „Intră în prerogativele ministrului Justiţiei să facă această evaluare. Poate că e un lucru nou ca un ministru al Justiţiei să-şi permită să facă ce spune legea, să evalueze activitatea Parchetului General, a DNA şi a altor structuri. Uite că mai încercăm să aplicăm şi ceea ce scrie în lege, anume prerogativele pe care le are ministrul de a face aceste evaluări. E un lucru nou! E o evaluare făcută de cel care trebuia să o facă, şi nu de către prim-ministru şi nici de către preşedintele Camerei, preşedintele Senatului sau preşedintele României. Conform legii, ministrul Justiţiei trebuie să facă această evaluare şi a făcut-o“.
Dragnea, nemulțumit
Reacția șefului Camerei Deputaților, Liviu Dragnea, a fost diferită de cea a premierului: „Nu, nu sunt mulțumit. Am zis că voi susține decizia ministrului într-un fel sau altul, dacă va fi argumentată. Din păcate, nu am ce să susțin. Mă așteptam la o argumentație care să ne spună de ce trebuie să fie menținuți în funcție șefii Parchetelor, ori la o argumentație pentru a cere revocarea lor. În schimb, am văzut o argumentație pentru a fi revocați, cu o concluzie pentru a fi menținuți. Trebuie să recunosc că sunt dezamăgit. Mă interesează foarte puțin dacă rămân în funcție acești procurori“.
Liderul PSD îl susține în continuare pe Tudorel Toader: „Îi doresc foarte mult succes la Justiție. O să vedem în continuare. Până la urmă, cele mai importante obiective pe care trebuie să le aibă MJ le reprezintă legile din Justiție. Așteptăm să vedem cu ce pachet vine, pentru că, de fapt, dincolo de persoane, supărări sau nesupărări, foarte important este să vedem dacă și cum trebuie modificată legislația, astfel încât, în perioada următoare, să fie din ce în ce mai puține discuții“.
Observații externe
Alina Gorghiu, fost președinte PNL și senator de Timiș, afirma la sfârșitul lunii trecute: „Concluzia mea este că e doar o problemă de timp până când ministrul Toader va fi schimbat de la Ministerul Justiţiei. Va urma o perioadă de monitorizare intensă din partea domnului Dragnea, din partea domnului Tăriceanu, 24 de ore din 24, la adresa ministrului Justiţiei, care va avea o soartă destul de grea în perioada următoare. Deja văd o presiune din ce în ce mai crescută asupra domniei sale din partea comunicatorilor PSD. Însă sunt de acord cu domnia sa cu un lucru: că nu revoci şefii de Parchete doar ca să dai satisfacţie unor lideri de partid sau unor analişti politici“.
Ironii și distanțare de coaliție
„Eu voi da drumul la proiectul de lege fără prag, pentru că în dispozitivul CCR nu se vorbeşte despre prag, Proiectul de lege îl voi pune să aibă aprobarea Guvernului şi îl trimit în dezbatere publică, nu va fi ordonanţă. Va trece la ambele Camere şi când va ajunge acolo unde se va întâlni cu domnul Iordache, având experienţa de legiuitor, poate să intervină, în limita competenţelor“, explica zilele trecute ministrul justiției, Tudorel Toader.
La rândul lui, Florin Iordache, deputat PSD și fost ministru al Justiției, declara: „Am văzut o anumită poziţie a actualului ministru al Justiţiei, care interpretează de la sine putere deciziile Curţii. Discutând de abuzul în serviciu, dumnealui spune că nu trebuie să fie un prag“. „Dânsul are perspectiva de a privi în viitor, eu am perspectiva de a privi în trecutul lui“, a sunat replica amenințătoare a lui Tudorel Toader.
Steluța Cătăniciu, deputat ALDE, a remarcat: „Eu nu cred că mai putem să-l numim pe domnul ministru, ministru al coaliției. Vorbim despre un guvern politic, nu vă supărați. Cred că am încercat să găsesc o explicație logică. Atunci când dânsul a avut acele concluzii după raportul de evaluare al DNA, am înțeles de ce. Dar acum chiar nu mai înțeleg ce se întâmplă, nu înțeleg pe cine reprezintă dânsul în Guvern. Un ministru tehnocrat care să nu colaboreze cu partidele care formează coaliția de guvernare pune mari semne de întrebare“.
Modificarea legii salarizării, lucrată la partid, nu la Guvern
„Am discutat şi în această dimineaţă cu doamna ministru Olguţa Vasilescu. Este o lege extrem de importantă pentru noi, se află în programul nostru de guvernare. Este o măsură şi o lege aşteptată de toţi românii. Ca să avem forţa necesară, inclusiv în Parlament, va fi o iniţiativă în Parlament a tuturor deputaţilor şi senatorilor care fac parte din coaliţia de guvernare“, declara luni premierul Sorin Grindeanu. Olguța Vasilescu, ministrul Muncii, explica: „La partid s-a lucrat legea, mai puţin în minister. A fost o secretomanie această lege, am tot discutat cu sindicatele şi nu voiam să scape înainte în presă, pentru că apărea un salariu mâine, îl corectam şi ori păream neserioşi, ori că am dat o informaţie falsă. Nici angajaţii din minister nu ştiau exact. Angajaţii din Ministerul Muncii sunt printre cei mai prost plătiţi, Justiţia, Finanţele sunt mult peste Ministerul Muncii. Am corectat-o, acum toate ministerele sunt pe aceeaşi grilă. Am lucrat-o în proporţie de 80 la sută la partid. Legea nu e perfectă, în mod sigur ne-a scăpat ceva care la Parlament poate fi corectat“.
De ce trebuie să răspund?
Întrebat ce va face dacă va fi chemat de PSD pentru a da explicații, Tudorel Toader a răspuns: „De ce trebuie să le răspund eu? Am făcut evaluarea mea, nu cred că trebuie să le răspund lor. Dacă mă vor întreba, le voi răspunde, dar nu prin intermediul presei. Nu mă duc să mă justific, ci mă duc să fac mai bine explicat conţinutul raportului“.
Și zilele trecute, premierul își exprima încrederea în ministrul Justiției. „Nu domnul Tudorel Toader e supus evaluării, el a făcut o evaluare a ceea ce a însemnat modul în care şi-au desfăşurat activitatea Parchetul General şi DNA. Am avut o discuţie azi-dimineaţă cu dânsul pe ceea ce înseamnă politici în continuare, şi anume punerea în acord a deciziilor Curţii Constituţionale cu Codul penal şi Codul de procedură penală. Dacă se consideră necesar de către coaliţie sau de către unul dintre partidele care fac parte din coaliţie sau de ambele, eu cred că nu are o problemă domnul ministru să meargă să explice deciziile pe care le-a luat.“
Liviu Dragnea confirmă tensiunile: „Sigur că vom discuta subiectul ăsta, nu neapărat despre domnul ministru, referitor la menţinerea sau nu în echipa guvernamentală, pentru că nu a făcut un lucru foarte grav. Eu am fost dezamăgit de faptul că a fost o argumentaţie lungă care te trimitea cu gândul la o anumită decizie şi decizia a fost cu totul alta. Dacă ar fi argumente care să ne convingă, argumente pentru a susţine decizia comunicată, era în regulă“.
Giulia Anghel, Emil B. Georgescu
Citeşte şi Judecător către Tudorel Toader: „Nu e deloc bine, domnule ministru”
Citeşte şi Strania declaraţie a ministrului Toader în legătură cu Dragnea
Citeşte: Florin Iordache, atac la Tudorel Toader
Citeşte şi Tudorel Toader, prima reacție după raport
Citeşte şi Tăriceanu: Un gest de mare curaj
Citeşte şi Klaus Iohannis: Un lucru foarte bun
Citeşte şi Prima reacție oficială din PSD la raportul lui Toader
Citeşte şi Codrin Ştefănescu: O ruşine să-l aud pe ministru cu un blablabla
Citeşte şi Traian Băsescu: E explicația unui marțafoi
Citeşte şi Năstase: Toader a căzut în propria capcană
Citeşte şi Năstase, Ponta şi Dragnea, replici după raportul lui Toader
„ASA CEVA NU SE POATE”. BASISTA -MACOVEISTA ,OANA SCHINDT HAJNAL(HAINEALA),O DEVENIT INDISPENSABILA GUVERNULUI GRINDEANU,”IN SPALAREA BANILOR!”
„Aşa ceva nu se poate!”, mi-am zis cînd am văzut ştirea că Oana Schmidt Hăineală va fi secretar de stat la Ministerul de Interne, fiind solicitată să ocupe această funcţie chiar de către Carmen Dan, ministru PSD! Doar în 4 luni, Hăineală a fost unsă pe funcţie de două guverne, în 2 ministere şi o autoritate publică! Cine este femeia asta şi cine ţine morţiş s-o vadă în funcţii înalte, dacă nu veşnicele servicii secrete şi influenţa lor transpartinică?
Prezentată pe scurt, ca ştire neutră, informaţia aceasta nu ar conţine nimic neobişnuit, numai că, tocmai pentru că este vorba despre Oana Schmidt Hăineală, ştirea necesită o documentare serioasă, consecinţa scotocirii în arhive!
Astfel, în 15 ianuarie, „Cotidianul” a publicat un amplu articol odată cu numirea Oanei Schmidt Hăineală ca secretar de stat la Ministerul Justiţiei (http://www.cotidianul.ro/de-ce-au-uns-o-pe-oana-schmidt-haineala-ca-expert-la-ministerul-justitiei-294586/). Drept urmare, sîntem nevoiţi să reluăm o parte din ampla documentare de atunci.
– În ultima şedinţă, cea din29 decembrie 2016, guvernul Cioloş a avut pe ordinea de zi, la punctul 6: „Hotărîrea privind numirea unui membru al Plenului Oficiului Naţional de Prevenire şi Combatere a Spălării Banilor”. În această funcţie a fost numităOana Schmidt-Hăineală. Hotărârea Guvernului nr.1019/2016a fost publicată în Monitorul Oficial în ziua de3 ianuarie 2017.
– În ziua de6 ianuarie 2017, guvernul Grindeanu abrogă Hotărârea Guvernului nr.1019/2016 şi anunţă oficial: „Guvernul a abrogat, astăzi, Hotărârea Guvernului nr.1019/2016 privind numirea doamnei Oana–Andrea Schmidt-Hăineală ca membru al Plenului Oficiului Național de Prevenire și Combatere a Spălării Banilor, pentru evitarea incidenței, începând cu data de 7 ianuarie 2017, a unei stări de incompatibilitate cu calitatea de magistrat. Demersul este întemeiat pe cererea expresă a doamnei Oana–Andrea Schmidt-Hăineală formulată la data de5 ianuarie 2017și adresată Ministerului Justiției”.
– Însă, cu o zi înainte de abrogarea HG prin care era numită la ONPCSB,Secţia procurori a Vechiului CSM, în ultima sa şedinţă, cea din5 ianuarie 2017, emiteHotărîrea nr. 4/5.01.2017, prin care aceeaşi Oana Schmidt-Hăineală este detaşată la Cabinetul Ministrului Justiţiei – atenţie! –la solicitarea din aceeaşi zi a noului ministru Florin Iordache!
Încercînd o sinteză a evenimentelor, iată ce aflăm din această înşiruire:
– în ultima şedinţă a Guvernului Cioloş, cea din 29.12.2016, Oana Schimdt-Hăineală este numită în plenulOficiului Național de Prevenire și Combatere a Spălării Banilor
–în 5 ianuarie 2017, Florin Iordache o cere de la CSM pe Oana Schmidt-Hăineală ca expert la cabinetul său, deşi era încă vigoare HG a lui Cioloş, care avea să fie abrogată chiar a doua zi!
– în5 ianuarie 2017, Oana Schmidt-Hăineală îşi dă acordul
– în5 ianuarie 2017, Curtea de Apel Bacău avizează favorabil detaşarea Oanei Schmidt-Hăineală în cadrul Ministerului Justiţiei
– în5 ianuarie 2017, în ultima şedinţă a vechiului CSM, secţia procurori, se emite Hotărîrea 4/2017, prin care Oana Schmidt-Hăineală este detaşată pentru 3 ani la Cabinetul Ministrului Justiţiei, Florin Iordache!
Primul şoc este oferit deministrul Justiţiei Florin Iordache (PSD), cel care a solicitat-o oficial pe Oana Schmidt-Hăineală să lucreze la Cabinetul său! Ce pasiune are Florin Iordache faţă de Oana Schmidt-Hăineală este foarte greu de înţeles, presa fiind plină de tot felul de acuzaţii la adresa acesteia în perioada cînd a fost chiar preşedintele CSM! Ştia, de asemenea, chiar din CV-ul acesteia depus la CSM, că este absolventă a unui master la Academia SRI între 2008 şi 2010.
Al doilea şoc îl reprezintă mişcarea de forţe din ziua de5 ianuarie 2017, cînd sînt emise şi aprobate 4 documente:cererea lui Florin Iordache, acordul Oanei Schmidt-Hăineală, avizul Curţii de Apel Bacău şi Hotărîrea CSM! Toate pentru ca Oana Schmidt-Hăineală să nu mai ajungă la Bacău, ci să rămînă în Bucureşti, chiar la Cabinetul Ministrului!
– care este tabăra din PSD care doreşte ca Oana Schmidt-Hăineală să rămînă în Sistem, din moment ce prim-ministrul îi anulase numirea laOficiului Național de Prevenire și Combatere a Spălării Banilor?
– Chiar să nu fi aflat ministrul Justiţiei, Florin Iordache, de procesul studentuluiNicolae Ţigaret, care a stat în puşcărie timp de 13 luni pe un Rechizitoriu confirmat chiar de Oana Schmidt-Hăineală, fiind apoi achitat de toate instanţele?
După cum se ştie, Oana Schmidt Hăineală a demisionat din funcţia de secretar de stat la Ministerul Justiţiei după scandalul Ordonanţei 13, la cererea Procurorului general Augustin Lazăr.
Acum aflăm că ministrul Carmen Dan, propulsată în guvernul Grindeanu de Liviu Dragnea, propteaua sa din Teleorman, o aduce ca secretar de stat la Interne tocmai pe Oana Schmidt Hăineală! Această decizie reprezintă o jignire uriaşă la adresa miilor de magistraţi din România, al căror profesionalism este dovedit în activitatea lor de fiecare zi şi care se uită neputincioşi cum PSD, la fel ca şi PDL-ul de altădată, promovează în funcţii ministeriale aceeaşi oameni ai Sistemului, care l-au slujit în trecut pe Traian Băsescu!
Instantaneu, ne amintim că, imediat după instalarea guvernului Grindeanu, într-o emisiune de la Realitatea TV, în care invitat era Vasile Dâncu, a intervenit telefonic Liviu Dragnea care a spus cu subiect şi predicat: „Dacă eram eu Prim-ministru, Vasile Dâncu ar fi ocupat în guvernul meu o funcţie importantă”!
Adăugînd şi desemnarea ca Ministru al Justiţiei pe tehnocratul Tudorel Toader, sîntem nevoiţi să constatăm că, deşi s-a schimbat majoritatea parlamentară după alegerile din decembrie 2014, PSD ţine morţiş sau este obligat să menţină în funcţii înalte cîţiva oameni ai vechilor regimuri. Lucrurile acestea nu sînt întîmplări, ci consecinţa unor vechi relaţii pe care liderii PSD le au cu aceleaşi instituţii cu care conlucrau şi cei din PDL, atît în timpul regimului Băsescu, cît şi în mandatul lui Dacian Cioloş, de sub comanda lui Klaus Iohannis!
Oricît de indiferent ar fi cineva, nu are cum să nu simtă fiori pe şira spinării în faţa unor astfel de decizii, căci acestea sînt semne care arată că, indiferent cine vine la Putere, cineva care trage sforile peste capul sau cu complicitatea şefilor de partide!
LULUTZA KOVESI -KOMISAR…… ROMANIA COLONIA MICROSOFT!
Fostul ministru al Comunicaţiilor, Gabriel Sandu, a făcut în faţa procurorilor DNA mărturii despre finanţarea ilegală a PDL. Milioane şi milioane de euro. Este treaba procurorilor să cerceteze afirmaţiile. Dar mărturia lui Gabriel Sandu duce la adevărata bombă din dosarul Microsoft. Cum a ajuns un personaj CERCETAT pentru spălare de bani ministru în guvernul României? Conform legii, toate persoanele propuse pentru funcţii de decizie sunt verificate de serviciile de informaţii.
Gabriel Sandu a fost unul din personajele de pe scena politică care nu a convins cu absolut nimic. Zero ca politician. Zero ca ministru. Dar care ar fi luat mită milioane de euro, spun procurorii DNA. Şi care a finanţat PDL cu milioane de euro, spune el. Şi de aici pornesc întrebările. Fiindcă adevărata poveste e înainte de 2009 şi pune în cauză instituţiile statului român.
DE LA SALTELELE RELAXA LA SPĂLARE DE BANI ÎN ITALIA
Gabriel Sandu s-a ocupat de vânzarea în străinătate a saltelor Relaxa. Mai apoi a ajuns în conducerea firmei Elvila a lui Viorel Cataramă. În 2004 a devenit parlamentar PNL de Brăila. În 2005 şi 2006 intră în atenţia autorităţilor pentru spălare de bani. Mai apoi pleacă cu Theodor Stolojan la PD-L. „Gabriel Sandu, deputat în Parlamentul României şi patron al grupului de firme Albert, a identificat noi surse de finanţare în vederea rambursării mai multor credite restante, contractate prin societăţile deţinute, atât prin dezvoltarea unor relaţii de parteneriat cu reprezentanţii grupării Avakian, care acţionează pe teritoriul Italiei, cât şi prin împrumutarea unor importante sume de bani, în sistem camătă, de la Paul Ţârdea şi Adrian Marghelescu, implicaţi în coordonarea jocului de noroc Eurotombola. Afacerile ce urmau să se dezvolte între Sandu şi gruparea Avakian vizau schimbul valutar ilegal al unor sume din euro în franci elveţieni, în urma căruia s-a obţinut un profit de 13% din fondurile respective”, se spunea într-un document care a fost depus la Oficiul pentru Spălarea Banilor. Povestea a apărut şi în presa centrală şi locală în 2006.
Numele lui Sandu apare şi în cazul unei reclamaţii depusă de o societate timişoreană Grandagri SRL, în 2005. Reprezentanţii firmei îl acuzau că i-ar fi înşelat cu 1,3 miliarde lei. Firma din Timişoara ar fi livrat, în toamna lui 2004, grâu către societatea deţinută de Sandu, care nu a mai achitat decât o parte din suma stabilită iniţial, refuzând să plătească şi restul. Cazul chiar a fost judecat la Tribunalul Timiş, secţia co-mercială şi contencios, care a admis cererea timişorenilor şi a obligat firma deputatului la plata sumei cuvenite pentru grâul livrat.
CUM A AJUNS MINISTRU PE FILIERA PRAHOVA
De la deputat de Brăila a ajuns în 2008 în Prahova, judeţul natal, în fieful Robertăi Anastase, care l-a propus pentru funcţia de parlamentar şi, mai apoi, de ministru contra pricepem acum unei sponsorizări importante. La sfârşitul lui 2008, Gabriel Sandu a fost numit ministru, cu sprijinul Robertăi Anastase, care apare în declaraţiile date la DNA de Sandu drept beneficiar a sumelor date. Şi aici vine întrebarea cheie: O dată propus ministru, Sandu trebuia verificat de organele abilitate. Au informat SRI şi celelalte organe competente că personajul avea numeroase plângeri pentru ţepe în afaceri şi, mai ales, despre afacerea cu spălarea de bani şi cămătărie pe relaţia Italia? Dacă da, cine a închis ochii? Cine a acoperit trecutul lui Sandu a premeditat afacerea Microsoft…. E cu Va urma…
Evanghelistii Microsoft (Hotaran, Artopolescu, Eftene, etc.) au fost indelung pregatiti de Microsoft in tehnici agresive de frauda si coruptie la cel mai inalt nivel, acestia fiind sprijiniti pe plan intern de toate institutiile abilitate sa lupte impotriva coruptiei si pentru apararea securitatii si intereselor nationale.
Astfel Microsoft a fost sustinut sa faca spionaj tehnologic si economic, sa jefuiasca sute de milioane de euro, sa isi impuna un “ecosistem” bazat pe propaganda si dezinformare si sa intervina in deciziile politice.
Romania stat independent membru NATO si UE, partener strategic al SUA, este in fapt o colonie la cheremul Microsoft !
Conform Doamnei Procuror Sef DNA, Microsoft nu are nici o implicare, alta decit faptul ca a colaborat si continua sa colaboreze la anchetele pe care DNA le face incepind din 2005 pina in prezent.
SELENA GOMEZ – ONLY YOU!

References: articolul 301
 articolul 308
 CSM 
 CCR 
 CCR 
 CCR 
 CSM